Εκτίμηση των επιπέδων της humanin στον ορό εγκύων γυναικών με προεκλαμψία
Creators: name: Νικολακόπουλος, Παναγιώτης Ν.
Publisher: name: Aristotle University of Thessaloniki
Year: 2017
Subjects: Humanin
Προεκλαμψία
Απόπτωση
Ενδοθηλιακή δυσλειτουργία
Pre-eclampsia
Apoptosis
Endothelial dysfunction

description: Σκοπός: Η προεκλαμψία (PE) θεωρείται ως μια χαμηλού βαθμού φλεγμονώδη κατάσταση, που σχετίζεται με το οξειδωτικό στρες και την ενδοθηλιακή δυσλειτουργία. Μεγάλος αριθμός μελετών υποδηλώνει τον ρόλο της απόπτωσης στην παθογένεση της νόσου. Η humanin (MTRNR2) αποτελεί ένα αντιαποπτωτικό αμινοπεπτίδιο 24 αμινοξέων που εκφράζεται στο αγγειακό επιθήλιο. Σκοπό της παρούσας μελέτης αποτελεί η μέτρηση των συγκεντρώσεων της humanin στον ορό εγκύων γυναικών με προεκλαμψία και η σύγκριση αυτών με τις συγκεντρώσεις της humanin σε γυναίκες με φυσιολογική κύηση. Ασθενείς-Μέθοδοι: Πρόκειται για μελέτη ασθενών - μαρτύρων, δεδομένης χρονικής στιγμής, που πραγματοποιήθηκε σε Πανεπιστημιακή κλινική τριτοβάθμιου νοσοκομείου. Μελετήθηκαν εβδομήντα μία έγκυες γυναίκες (ομάδα PE: n = 37, ομάδα ελέγχου: n = 34). Αξιολογήθηκαν παράμετροι από το ιστορικό (γυναικολογικό, μαιευτικό, ατομικό, οικογενειακό), την κλινική και υπερηχογραφική εξέταση [δείκτης μάζας σώματος (body mass index - BMI), αρτηριακή πίεση, μαιευτικό υπερηχογράφημα] και τον βιοχημικό / ορμονικό έλεγχο (κρεατινίνη, ουρία, SGOT, SGPT, ουρικό οξύ, αιμοπετάλια, πρωτεΐνη ούρων, humanin). Αποτελέσματα. Κατά την είσοδο στην μελέτη δεν παρατηρήθηκαν διαφορές μεταξύ των γυναικών της ομάδας της PE και της ομάδας ελέγχου, εκτός από τον αριθμό τον κυήσεων και τον αριθμό των τοκετών. Οι συγκεντρώσεις της humanin στον ορό βρέθηκαν υψηλότερες στην ομάδα των γυναικών με PE (422,2 ± 33,5 έναντι 319,1 ± 28,1 pg‎/ml, p = 0,023). Η ανάλυση λογιστικής παλινδρόμησης έδειξε ότι η humanin σχετίζεται με την ύπαρξη της προεκλαμψίας [odds ratio (OR) 1,003: 95% διάστημα εμπιστοσύνης (CI); 1,000 – 1,006]. Τέλος, οι συγκεντρώσεις του ουρικού οξέος παρουσιάζουν καλύτερα αποτελέσματα στην ικανότητα διάκρισης των γυναικών σε PE ή μη [area under the curve (AUC) 0,932, 95% διάστημα εμπιστοσύνης (CI); 0,877 – 0,988, p &lt; 0,001 έναντι AUC 0,639, 95% CI; 0,510 – 0,768, p = 0,045, αντίστοιχα]. Συμπεράσματα. Τα επίπεδα της humanin είναι αυξημένα στις γυναίκες με PE συγκριτικά με αυτά των γυναικών με ανεπίπλεκτες κυήσεις. Τα δεδομένα αυτά προτείνουν έναν πιθανό προστατευτικό ρόλο της humanin έναντι του οξειδωτικού στρες και της ενδοθηλιακής δυσλειτουργίας που λαμβάνουν χώρα στην PE. Περαιτέρω μελέτες απαιτούνται προκειμένου να αποσαφηνιστούν οι μηχανισμοί με τους οποίους η humanin συμμετέχει στην ανάπτυξη της PE.
description: Introduction. Pre-eclampsia (PE) is considered a low-grade inflammatory condition, associated with oxidative stress and endothelial dysfunction. Several studies imply the role of apoptosis in the pathogenesis of PE. Humanin (MTRNR2) is an anti-apoptotic, 24-amino acid peptide, expressed in the vascular endothelium. The aim of this case-control study was to compare serum humanin concentrations in pregnant women with and without PE. Material and Methods. A case- control, cross sectional study conducted in an Academic tertiary care center. Pregnant women (PE group, n=37; control group, n=34) studied through history items (gynecological, obstetrical, personal, family), physical and sonographic examination items [body mass index (BMI), blood pressure obstetrical ultrasound], and biochemical / hormonal assays (creatinine, urea, SGOT, SGPT, uric acid, platelets, urinary protein, humanin). Results. At baseline, there was no difference between women with PE and control, except in parity and gravidity. At sampling day, humanin concentrations were higher in women with PE compared to controls (422.2±33.5 vs. 319.1±28.1 pg‎/ml, p=0.023). In a binary logistic analysis, humanin was associated with the presence of PE [odds ratio 1.003, 95% confidence interval (CI); 1.000-1.006]. Uric acid performed better than humanin in discriminating between women with PE and controls [area under the curve (AUC) 0.932, 95% CI; 0.877-0.988, p&lt;0.001 vs. AUC 0.639, 95% CI; 0.510-0.768, p=0.045, respectively]. Conclusion. Serum humanin concentrations are increased in women with PE, compared to women with uncomplicated pregnancies, suggesting a potential protective role of humanin against the oxidative stress and endothelial dysfunction occurring in PE. Further studies are required to elucidate the mechanisms by which humanin plays a role in the development of PE.